TV-gids vir Woensdag 10 Februarie 2016
JY LEES NOU TV-gids vir Woensdag 10 Februarie 2016
16:00 Jy Het 'n Wenresep! (VIA): Carmen Niehaus van Huisgenoot is op soek na Wenresepte! Drie deelnemers staan tou vir dié eer. Jacqui wil beïndruk met 'n dis wat haar kinders kierihamses noem. Swartlander Muriel maak haar ouma se groenboontjies en huiskok Alenor Pietersen maak kruiebrood en patee.
17:30 Roer! (kykNET): Bekroonde groep Adam is vandag in 'n kombuis, al drie met voorskote aan.
18:00 Unforgettable (M-Net): Carrie Wells het 'n rare toestand wat veroorsaak dat sy niks vergeet nie.
18:00 Suidooster (kykNET): Bridgette is ongelukkig oor Nicole en Tim se verhouding, maar Nicole voel 'n veer en die twee se liefde blom. Ian se streke om Mrs J aan haarself laat twyfel kry momentum.
18:30 7de Laan (SABC2): Ty is bekommerd oor Willem. Is Felicity besig om te droom?
18:30 Villa Rosa (kykNET): Stef is baie opgewonde oor sy ongebore kind. Marius maak kontak met Vicky en haar gesprek met Carina laat haar 'n baie groot besluit maak. Fritz kry goeie nuus en wend 'n poging aan om Lida met handewerk te beïndruk.
19:30 Binnelanders (kykNET): Bronwyn is geskok wanneer sy uitvind wie haar nuwe baas is, terwyl Naomi vir Gustav nuwe insigte gee tot sy dilemma. At kry meer as een stukkie slegte nuus.
20:00 Kwêla (kykNET): Elsabe du Plessis wys ons hoe sy konfyt met'wyn-druiwe maak, ons vind uit hoe 'n motorongeluk Irene Fischer se lewe verander het en Danny Fourie kuier op die bank.
20:00 Roer jou voete (SABC 3): In hierdie splinternuwe reeks vlug 'n jong dwelmslaaf na 'n klein dorpie om van sy verlede weg te kom. Ná sy pa se dood erf hy 'n ou dansstudio daar. Vanaand se episode word uitgestel weens die krieket.
21:00 Sterlopers (kykNET): Swannie oorreed Anton om die Agterosse nog 'n kans te gee om in die Skag op te tree. Isabel dink aan 'n nuwe idee om befondsing vir die musiekblyspel te kry. Emma en JayDee vat dinge verder in hul verhouding.